Bolaligidanoq filmlarda suratga tusha boshlagan Gollivud yulduzlari (foto)

Kimdir o‘z iste’dodi, yana boshqalar ota-onasining kinoga aloqadorligi tufayli bolaligidanoq suratga tushish maydonchalarida ulg‘aygan. Ular nafaqat jarayonda ishtirok etgan, balki mashhurlikka ham erishgan.
Jodi Foster

Jodi ikki yoshida ekranlarda paydo bo‘lgan. Keyinchalik reklama roliklari va hattoki seriallarda ham aktrisalik qobiliyatini namoyon etgan. 10 yoshida esa “Napoleon va Samanta” nomli katta filmda Maykl Duglas bilan rol ijro etgan. Keyinchalik Jodi 14 yoshida “Taksi haydovchisi” filmidagi ishtiroki bilan mashhurlikka erishdi.
Natali Portman

Nataliga ham omad 13 yoshida kulib boqqan. U “Leon” filmidagi roli bilan mashhurlikka erishgan. Portman keyinchalik ham o‘z karyerasini davom ettirdi va bir qancha muvaffaqiyatli kartinalarda rol ijro etib kelmoqda.
Elizabet Teylor

Elizabet 10 yoshida kinodagi faoliyatini boshlagan. U ilk bora “Inson har daqiqada dunyoga keladi” filmida rol ijro etgan. 1949-yilda esa “Kichkina ayollar” kartinasi ham unga mashhurlik keltirgan. Shundan keyin bir necha taniqli rejissorlar bilan birga ishlagan.
Elayja Vud

Ko‘pchilik Elayjani “Fakultet”, “Yaxshi o‘g‘il” va “Nort” kabi filmlardan ham eslaydi. Ammo Elayjaning ilk roli undan ham avval suratga olingan filmda bo‘lgan. Garchi bosh rol bo‘lmasa-da, “Kelajakka qaytish” filmida ishtirok etgan.
Dryu Berrimor

U kitob o‘qishdan ham avval kinolarda rol o‘ynay boshlagan. Biroq Dryuning dastlabki ijod namunalari unga mashhurlik keltirmagan. Ammo “O‘zga sayyoralik” filmi yosh aktrisaga muvaffaqiyat keltirdi. Shundan so‘ng uni komediyadan tortib, dramalargacha taklif etishdi.
Leonardo Di Kaprio

Gollivud yulduzlari orasida mashhurlikka juda erta erishgan aktyorlardan biri 10 yoshida o‘z faoliyatini boshladi. U “Lessining yangi sarguzashtlari” serialida debyut qilgan. Shundan so‘ng uning aktyorlik karyerasi boshlangan.
Kristian Beyl

Kristian Beyl 12 yoshida “Mio, bolajonim Mio” filmida rol ijro etgan. Garchi ushbu film unga mashhurlik keltirmagan bo‘lsa-da, keyinchalik taklif qilingan rollar unga shon-shuhrat keltirdi.
Kristen Danst

Kristenning karyerasi muvaffaqiyatga boy. U 8 yoshida birinchi marta filmda rol ijro etgan. Shundan so‘ng mashhur aktyor Tom Kruz va Bred Pitt bilan bitta loyihada ham ishtirok etgan. Aktrisaning iste’dodi e’tiborsiz qolmadi. Eng taniqli rejissorlar aktrisani bir qancha filmlarga taklif etmoqda.